John Capgrave



John Capgrave (21 April 1393 – 12 August 1464) was an English historian, hagiographer and scholastic theologian, remembered chiefly for Nova Legenda Angliae ('New Reading from England'). This was the first comprehensive collection of lives of the English saints.

Quotes

 * Sir Arthur Quiller-Couch, ed., The Oxford Book of English Prose (1925), pp. 17–18


 * In the XXI. yere, whan Kyng Philip of Frauns was fled thus cowardly fro the sege of Caleys, thei of the same town offered the town to Kyng Edward withoute any poyntment. And he lay in the town a month, considering the strong disposicion thereof. Thanne, at instauns of the Pope, was taken trews betwix the two Kyngis for a yere. Aboute the fest of Seynt Michael, the Kyng took the se into Ynglond and there had he grete tempest, and mervelous wyndes; and thanne he mad swech a compleynt onto oure Lady, and seide, O blessed Mayde, what menyth al this? Evyr, whan I go to Frauns, I have fayre wedir, and whanne I turne to Ynglond intolerable tempestes.In the XXII. yere were grete reynes, whech dured fro the Nativite of Seynt Jon Baptist onto Cristmasse.And aftir that reyne there folowid a grete pestilens, specialy in the Est side of the world amongst the Sarasines. So many deied, that there left scarsly among hem the tenth man, or the tenth woman. Thei, seyng this veniauns amongst hem, purposed veryly to be Cristen. But whan thei wist that the pestilens was among the Cristen men, than her good purpos sesed.In the XXIII. yere was the Grete Pestilens of puple. First it began in the north cuntre; than in the south; and so forth thorw oute the reme. Aftir this pestilens folowed a moreyn of bestis, whech had nevir be seyn. For, as it was supposed, there left not in Inglond the ten part of the puple. Than cesed lordes rentis, prestis tithes. Because there were so fewe tylmen, the erde lay untillid. So mech misery was in the lond, that the prosperite whech was before was nevir recured.
 * The Chronicle of England